Sik, Kedah

Sik merupakan sebuah daerah yang terletak dalam negeri Kedah, Malaysia. Daerah Sik berkeluasan 1635 kilometer persegi, iaitu 17.35 peratus daripada keluasan negeri Kedah. Daerah ini juga merupakan daerah paling luas dalam negeri Kedah. Ia bersempadan dengan daerah Padang Terap di sebelah barat laut, negara Thailand di sebelah utara, daerah Baling di sebelah selatan, daerah Kuala Muda di sebelah barat daya dan daerah Pendang di sebelah barat. 

 Etimologi
Perkataan “Sik” dikatakan berasal dari perkataan “Syed” atau “Sheikh” dan jika disebut dalam loghat patani Kelantan, perkataan itu berbunyi antara "Saik" dan “Sik”. Golongan "syed" dan "sheikh" ini merupakan pendakwah Islam yang datang dari Arab dan singgah di kawasan ini.

 Pentadbiran 
Terdapat empat mukim, sebuah bandar dan empat pekan di daerah Sik iaitu:
tiada|thumb|252x252px|Peta daerah Sik
 Mukim Teloi
 Mukim Jeneri
 Mukim Sik
 Mukim Sok
 Bandar Sik
 Pekan Batu Lima Sik
 Pekan Gulau
 Pekan Gajah Puteh
 Pekan Charok Padang

 Pihak berkuasa tempatan 
Daerah Sik ditadbir oleh Majlis Daerah Sik yang berpusat di Bandar Sik.

 Demografi 
Berdasarkan bancian Malaysia 2020, jumlah penduduk di Daerah Sik ialah seramai 67,925 orang dengan kepadatan penduduk 42 orang perkilometer persegi yang dikategorikan sebagai taburan penduduk sederhana. Majoriti penduduk di daerah Sik merupakan Bumiputera, dengan peratusan 94 peratus daripada jumlah penduduk.
+Bilangan penduduk mengikut bangsa pada tahun 2020.StatusBangsaJumlahWarganegaraBumiputera61,813Cina513India57Lain-lain3,425Bukan warganegara -2,117Jumlah67,925

 Kemudahan 
Terdapat pelbagai kemudahan yang dibina di seluruh daerah Sik . Terdapat sebanyak 32 buah sekolah di daerah ini, iaitu 22 buah sekolah kebangsaan (SK), sebuah sekolah jenis kebangsaan (SJK), enam buah sekolah menengah kebangsaan (SMK), dua buah sekolah agama bantuan kerajaan (SABK) dan sebuah sekolah menengah kebangsaan agama (SMKA). Daerah Sik juga mempunyai tujuh buah balai polis, sebuah balai bomba, sebuah hospital daerah, klinik kesihatan dan klinik desa di sekitar daerah.

 Rujukan